AP ยิ้ม!ยอดจอง 8 เดือนทะลุเป้า โบรกฯชูP/Eต่ำซื้อเป้า 8.4 บ.        
AP ยอดจอง 8 เดือนทะลุเป้า โบรกฯชู P/E ต่ำแนะซื้อเป้า 8.40 บ.        
8 ก.ย. 2560

บล.ฟิลลิป ระบุในบทวิเคราะห์วันนี้(8 ก.ย.) ว่า บริษัท เอพี (ไทยแลนด์) จำกัด (มหาชน) ) หรือ AP  ยอดจอง8 เดือนปี 2560ได้มา 26.2 พันล้านบาทสูงกว่าเป้า 26 พันล้านบาทไปแล้ว โดยยอดจองแนวราบ 8 เดือนปี 2560ไปถึง 10.4 พันล้านบาทคิดเป็น 76% ของเป้าจองแนวราบทั้งปีแล้วที่ 13.6 พันล้านบาท
คาด Momentum ยอดจองแนวราบยังดีต่อเนื่องจากแผนเปิดโครงการแนวราบใหม่ใน ครึ่งหลังปีนี้ จำนวน 17 โครงการ 19.7 พันล้านบาทจาก 1H60 ที่เปิด 5 โครงการ 5.1 พันล้านบาทเชื่อว่ายอดจองแนวราบมีโอกาสทะลุเป้าได้ ขณะที่ยอดจองคอนโดฯ8 เดือนปี 2560 เกินเป้าจองทั้งปีที่ 12.4 พันล้านบาทแล้ว โดยล่าสุดการขาย 2 โครงการใหม่ มียอดจองมากกว่า 80% ภาพรวมยอดจองมีโอกาสสูงที่จะมีการปรับเป้าขึ้น
ล่าสุดมียอดโอนในมือแล้ว 17 พันล้านบาทคิดเป็น 83% ของเป้าโอนปีนี้ที่ 21.4 พันล้านบาท(+9%) ขณะที่ยอดโอนบ.ร่วมทุนมี Backlog รองรับ 94% พร้อมจะสร้างส่วนแบ่งกำไร 547 ล้านบาท จาก 371 ล้านบาท ทางฝ่ายคาดหมายกำไรปีนี้เติบโต 8% ส่วนปี 61 คาดยอดโอนเติบโต 7% ที่ 23.1 พัน ซึ่งมี Backlog รองรับ 11% แต่คาดการโอนแนวราบจากการทุ่มเปิดโครงการแนวราบใหม่ในช่วง ครึ่งหลังปีนี้ น่าจะเป็นแรงหนุนให้ยอดโอนปี 61 เข้าเป้าในที่สุด ในเวลาเดียวกัน ส่วนแบ่งกำไรบ.ร่วมทุนดีขึ้นอีก 19% โดยมี Backlog รองรับแล้ว 87% คาดกำไรปี 61 เพิ่ม 10%
ยอดจอง/ยอดโอนไปได้ดี และกำไรบริษัทร่วมยังช่วยหนุนให้เติบโตต่อเนื่องไปถึงปี 61 ราคาหุ้นล่าสุดซื้อขาย P/E แค่ 7-8 เท่า เทียบค่าเฉลี่ยในอดีตที่ 9 เท่า และ Growth ราว 8-10% คงคำแนะนำ “ทยอยซื้อ”